BOKGOBAPUKU BJA INTHANETENG
GO YA KA DINAGA
LEFASENG KA MOKA
IKGOKAGANYE LE RENA
Dihlatse tša Jehofa
Polelwana e rego “go tswalwa gape” e ra gore motho o thoma segwera se sefsa le Modimo. (Johane 3:3, 7) Modimo o lebelela bao ba tswetšwego gape e le bana ba gagwe. (Baroma 8:15, 16; Bagalatia 4:5; 1 Johane 3:1) Go no swana le bana bao motho a ba tšerego gore e be ba gagwe semolao, le bao ba tswetšwego gape maemo a bona a a fetoga, gomme ya ba karolo ya lapa la Modimo.—2 Bakorinthe 6:18.
Jesu o rile: “Ka ntle le gore motho a tswalwe gape, a ka se ke a bona mmušo wa Modimo.” (Johane 3:3) Ka baka leo, ge motho a tswalwa gape seo se mo lokišeletša gore a tle a buše le Kriste Mmušong wa Modimo. Mmušo wo o buša legodimong, ka gona Beibele e hlalosa ‘go tswalwa lefsa’ e le go hwetša bohwa bjo bo ‘bolokilwego magodimong.’ (1 Petro 1:3, 4) Bao ba tswetšwego gape ba newa kgonthišetšo ya gore ba ‘tla buša gotee e le dikgoši’ le Kriste.—2 Timotheo 2:12; 2 Bakorinthe 1:21, 22.
Ge Jesu a be a bolela ka taba ya go tswalwa gape, o ile a bolela gore bao ba tswalwago gape ba swanetše go “[tswalwa] ka meetse le ka moya.” (Johane 3:5) Seo se be se e ra gore motho o swanetše go kolobetšwa ka meetse gomme ka morago a kolobetšwe ka moya o mokgethwa.—Ditiro 1:5; 2:1-4.
Batho ba bangwe bao ba tswetšwego gape, le bona ba kolobetšwa ka meetse pele ba ka amogela moya o mokgethwa. * (Ditiro 2:38, 41) Ka morago ga moo ba ba le kholofelo e kgonthišeditšwe ya go ya go phela legodimong, yeo Modimo a e phethagatšago ge a ba tsošetša legodimong.—1 Bakorinthe 15:42-49.
Maaka ao a lego gona ka taba ya go tswalwa gape
Maaka: Motho o swanetše go tswalwa gape gore a tle a phološwe goba a be Mokriste.
Nnete: Sehlabelo sa Kriste se nea batho ka moka sebaka sa go phološwa, e sego feela bao ba tswetšwego gape bao ba tlago go buša le Kriste legodimong eupša go tla phološwa le bao ba tlago go phela mo lefaseng ba bušwa ke Mmušo wa Modimo. (1 Johane 2:1, 2; Kutollo 5:9, 10) Sehlopha seo sa bobedi sa Bakriste se na le sebaka sa go tlo phela ka mo go sa felego lefaseng le lefsa la Paradeise.—Psalme 37:29; Mateo 6:9, 10; Kutollo 21:1-5.
Mmušo wa Modimo ke Eng?
Ela hloko lebaka leo ka lona mmušo wa Modimo o phagametšego mebušo e mengwe ka moka.
Ke Bomang Bao ba Yago Legodimong?
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Ntšha Moneelo wa go Thekga Modiro wa Rena wa Lefase ka Bophara